Държавен вестник, бр. 92, 2025 г., стр. 19

БРОЙ  92	
Д Ъ Р Ж А В Е Н  В Е С Т Н И К 	
СТР.  19   
(2) Площите, оставени под угар, не се 
подпомагат.
Чл. 39. (1) За да се спази бюджетният 
пакет, ДФЗ може ежегодно да определя 
горна граница (таван) на подпомагането за 
стопанство. Тя се прилага към общата сума 
на плащането за всички заявления, одобрени 
за участие в интервенцията, отпускана на 
бенефициента съгласно степента, в която е 
ангажиран.
(2) Размерът на годишните плащания 
по чл. 38, ал. 1 може да се преразглежда 
по време на изпълнявания ангажимент по 
интервенцията.
(3) Държавен фонд „Земеделие“ във връзка 
с чл. 9 от Регламент (ЕС) 2021/2116 и в съот­
ветствие с чл. 36 от Регламент (ЕС) 2021/2116 
и чл. 70, параграф 3, буква „г“ от Регламент 
(ЕС) 2021/2115 може да намали размерите на 
годишното плащане по чл. 38, ал. 1.
(4) Министърът на земеделието и храните 
може да преразглежда размера на годишното 
плащане по чл. 38, ал. 1 и със заповед да 
определи различен размер на подпомагането 
в случаите по чл. 67, ал. 3 от ЗПЗП.
Г л а в а  п е т а
ЗАДЪЛЖЕНИЯ, ИЗИСКВАНИЯ ПО УПРАВ­
ЛЕНИЕ НА ДЕЙНОСТИТЕ, УСЛОВИЯ ЗА 
ИЗПЪЛНЕНИЕ И ЗА ПОДПОМАГАНЕ ПО 
ИНТЕРВЕНЦИЯТА
Раздел I
Общи изисквания
Чл. 40. (1) Земеделските стопани, заявили 
подпомагане по интервенцията, спазват базо­
вите задължения съгласно приложение № 2.
(2) Земеделските стопани се подпомагат 
за спазване на изискванията за управление 
и задълженията, произтичащи от тях, които 
надхвърлят:
1. съответните приложими законоустано­
вени изисквания за управление съгласно ръ­
ководството по чл. 55 от ЗПЗП и съответните 
приложими стандарти за добро земеделско 
и екологично състояние съгласно заповедта 
по чл. 55, ал. 1 от ЗПЗП;
2. съответните минимални изисквания 
за използване на торове и на продукти за 
растителна защита;
3. съответните други задължения, устано­
вени в националната нормативна уредба и в 
правото на Европейския съюз.
(3) Земеделските стопани се подпомагат 
за спазване на изискванията за управление 
и задълженията, произтичащи от тях, като 
спазват съответно приложимите предвари­
телните условия в социалната сфера по чл. 56 
от ЗПЗП и произтичащи от правните актове, 
посочени в приложение IV от Регламент (ЕС) 
2021/2115.
Чл. 41. (1) Земеделският стопанин в пе­
риода на изпълнение на ангажимента може 
да обработва заявените и одобрени площи, 
като използва една от изброените обработки 
на почвата по чл. 48, ал. 1, т. 1, на които 
осигурява наличие на почвена покривка по 
чл. 48, ал. 1, т. 2.
(2) Алинея 1 може да не се прилага за 
площта от заявените земеделски парцели, 
на които земеделският стопанин изпълня­
ва задължения по Наредба № 8121з-968 от 
2014 г. за правилата и нормите за пожарна 
безопасност при извършване на дейности в 
земеделските земи (ДВ, бр. 105 от 2014 г.) за 
съответните земеделски култури.
Чл. 42. (1) Земеделските стопани водят 
технологичен дневник на прилаганите дей­
ности по интервенцията, като документацията 
се съхранява в периода на изпълнение на 
ангажимента.
(2) В дневника по ал. 1 се вписва инфор­
мацията по чл. 56. 
Чл. 43. Земеделските стопани спазват 
дългосрочни задължения, свързани с пода­
ването на заявления за плащане в срока на 
ангажимента и изпълнението на дейностите 
върху одобрени за участие земеделски парцели 
в интервенцията, както и общите и специ­
фичните правила за ротация на културите 
на ниво площ на земеделския парцел.
Чл. 44. Земеделските стопани в периода 
на изпълнение на ангажимента отговарят на 
условията за одобрение на участие съгласно 
раздел II „Земеделски стопани“ в глава трета. 
Чл. 45. Прилагането на интервенцията 
се извършва в обработваеми земи, на които 
земеделският стопанин отглежда допустими­
те конкретни земеделски култури по чл. 29. 
Чл. 46. Предоставените данни от Ми­
нистерството на околната среда и водите 
съгласно Становището по екологична оценка 
№ 5-4/2023 г. се използват от ДФЗ за про­
следяване на изпълнението на съответните 
предвидени мерки.
Чл. 47. Подпомагането е за земеделските 
площи, заявени по интервенцията в ИСАК, 
които са на разположение на земеделския 
стопанин като площи с правно основание за 
ползване съгласно чл. 41 от ЗПЗП.
Раздел II
Земеделски площи
Чл. 48. (1) Земеделският стопанин в пе­
риода на изпълнение на ангажимента, в 
съответствие с условията в Стратегическия 
план, на земеделската площ на одобрените 
за участие земеделски парцели трябва да: 
1. извършва култивиране на площта чрез 
следните обработки:
а) нулеви обработки; или
б) ивични обработки; или